
Nagylózs Község Önkormányzata  Képviselő-testületének

2013. augusztus 07-én  9  órai  kezdettel tartandó  testületi ülésre


1. Napirendi pont
A nagylózsi Virágfüzér Óvoda fejlesztése projekt kivitelezőjének kiválasztása
Előadó: Tóthné Szigeti Éva – polgármester

2. Napirendi pont
Az önkormányzati tulajdonban álló közterületek filmforgatási célú használatról készült rendelet-tervezet megismerése és elfogadása.
Előadó: Olaszyné Fülöp Anita – aljegyző

Zárt ülés:

Rendkívüli átmeneti segély iránti kérelem
Előadó: Olaszyné Fülöp Anita – aljegyző






Nagylózs, 2013. augusztus 5.

                                                         Üdvözlettel:


                                                                                                 Tóthné Szigeti Éva
								       polgármester 









2. Napirendi pont 
0. 
0. ELŐTERJESZTÉS

Tárgy: Az önkormányzati tulajdonban álló közterületek filmforgatási célú használatról készült rendelet-tervezet megismerése és elfogadása.


Tisztelt Képviselő-testület!


Az egyes törvényeknek a közigazgatási hatósági eljárásokkal, az egyes közhiteles hatósági nyilvántartásokkal összefüggő, valamint egyéb törvényeknek módosításáról szóló 2013. évi LXXXIV. törvény módosította többek között a mozgóképről szóló 2004. évi II. törvényt (a továbbiakban: Mgtv.). 

A 2013. július 1-jén hatályba lépő módosítás új fejezettel egészíti ki az Mgtv.-t, továbbá felhatalmazza a települési önkormányzatot, hogy a tulajdonában álló közterületek filmforgatási célú használatának díjára vonatkozó részletes szabályokat, az alkalmazható mentességek és kedvezmények körét, a használat területi és időbeli korlátait és egyéb feltételeit, valamint a turisztikailag kiemelt közterületek körét rendeletben állapítsa meg. 
Az Mgtv.-t módosító törvény 98. §-a meghatározza, hogy a települési önkormányzat köteles rendeletét a törvény kihirdetését követő 30 napon belül megalkotni. 

Az Mgtv. végrehajtási rendelete is megjelent. A települési önkormányzat tulajdonában álló közterület filmforgatási célú használatához kapcsolódó részletes szabályokról szóló 205/2013. (IV: 14.) Korm. rendelet a főbb eljárási szabályokat meghatározza, így az önkormányzati rendelet mindössze az ezen kívül eső részletszabályokat kell, hogy tartalmazza. 

A közterület-használat díját az Mgtv. 3. melléklete szabályozza, az önkormányzatnak így ettől magasabb díj meghatározására nincs lehetősége.
A filmforgatási célú közterület-használat iránti kérelem a megyei kormányhivatalnál terjesztendő elő és a hatósági szerződésben állapodik meg a kérelmezővel. A hatósági szerződés a települési képviselő-testület jóváhagyásával válik érvényessé. Ez a közgyűlési hatáskör az önkormányzati SZMSZ egyidejű módosításával átruházásra kerül a polgármesterre. 



Fentiek alapján kérem, a T. Képviselő-testületet fogadja el a csatolt rendelet-tervezetet.

Nagylózs, 2013. július 17.

				

							                   Olaszyné Fülöp Anita
                                                                                                               aljegyző



 NAGYLÓZS KÖZSÉG ÖNKORMÁNYZATA

KÉPVISELŐ-TESTÜLETÉNEK

/2013. (….--.)

önkormányzati rendelete

az önkormányzati tulajdonban álló közterületek
 filmforgatási célú használatáról


Nagylózs Község Önkormányzatának Képviselő-testülete az Alaptörvény 32. cikk (1) bekezdés a) pontja, valamint a mozgóképről szóló 2004. évi II. törvény (továbbiakban: Mozgókép tv.) 34. § (3) és (5) bekezdése, valamint a 37. § (4) és (5) bekezdésében kapott felhatalmazás alapján az alábbi rendeletet alkotja.

1. §.
	
(1) A rendelet hatálya az önkormányzat tulajdonában álló közterületek filmforgatási célú
        használatára terjed ki.

(2) Filmforgatású célú közterület-használat alatt - figyelembe véve - a Mozgókép tv. 34. § 
 (1) bekezdés b) pontjában meghatározottakat 
       a) forgatási helyszín által elfoglalt,
       b) a filmforgatáshoz szükséges technikai jellegű tevékenységhez fűződő,
       c) stáb parkolás miatt igénybe vett közterület-használatot kell érteni.

(3) Nagylózs  településen turisztikailag kiemelt közterület nem található.

1. §.

A közterületek filmforgatási célú használati díjak felső határát az 1. § (2) bekezdés szerinti használati jogcímek szerint az 1. számú melléklet tartalmazza.

1. §.

(1) A közterület-használati díjat a 2. §-ban meghatározott mértékben kell megállapítani.

(2) A 2. §-ban meghatározott közterület-használati díjból 50 % díjkedvezményt kell biztosíta-
      ni a 2 napot és 200 m2 közterületet meg nem haladó közterület-használat esetén.

1. §.

 Mentes a közterület-használati díjfizetési kötelezettség alól az oktatási, tudományos vagy 
 ismeretterjesztő témájú filmalkotások forgatása érdekében felmerülő közterület-használat.



5.  §.

(1)   A forgatást akadályozó, de a kérelmezőnek fel nem róható közterület-használat meg-
        hiúsulása esetén az önkormányzat az akadály elhárítását követő 2 napon belül biztosítja a
        közterület-használat lehetőségét.

(2) Ha a forgatást rendkívüli természeti esemény akadályozza, a rendkívüli természeti 
 esemény esetén, ha az kárelhárítási tevékenységet nem igényel, 1 napon belül, ha kárelhá-
 rítási tevékenység is felmerül, akkor e tevékenység ellátását követő 1 napon belül kell a 
 közterület-használat lehetőségét biztosítani.

6. §.

1. A filmforgatási célú közterület-használat időtartama esetenként nem lehet több hét egymást követő napnál.
  
(2) Filmforgatási célú közterület-használat nem engedélyezhető állami és helyi ünnepnapo-
      kon.

(3) Filmforgatási célú közterület-használat 21.00  - 7.00 óra között csak úgy engedélyezhe-
tő, hogy a következő napon filmforgatás az érintett időszakban nincs.


7.  §.

A filmforgatási célú közterület-használattal összefüggő a Mozgókép tv.-ben meghatározott Képviselő-testületi hatáskörök gyakorlási jogát a Képviselő-testület a Polgármesterre ruházza át.

8. §.

Ez a rendelet 2013. év augusztus 15. napján lép hatályba.
   
                Tóthné Szigeti Éva                                                    Olaszyné Fülöp Anita
                       polgármester                                                                   aljegyző

Kihirdetési záradék: 
Ezt a rendeletet a képviselő-testület 2013. augusztus 7-i ülésén fogadta el, a jegyző 2013. 
…………………-én kihirdette.
                                                                                    	  Olaszyné Fülöp Anita
                                                                                                           alegyző



NAGYLÓZS  KÖZSÉG ÖNKORMÁNYZATA

KÉPVISELŐ-TESTÜLETÉNEK

/2013.(…...)

önkormányzati rendelet

az önkormányzati tulajdonban álló közterületek filmfogatási célú használatáról


1. számú melléklet


Az önkormányzat tulajdonában álló közterületek 
filmforgatási célú közterület-használati díjainak felső határa




	1.
	Forgatási helyszín
	
200 Ft/m2/nap


	2.
	Technikai kiszolgálás miatt igénybe vett terület
	
150Ft/m2/nap


	3
	Stáb parkolás miatt igénybe vett terület
	
100 Ft/m2/nap






















